Edgar Aabye

Edgar Lindenau Aabye (1. syyskuuta 1865 Helsingør – 30. huhtikuuta 1941 Kööpenhamina) oli tanskalainen urheilija ja toimittaja. Hän oli köydenvedon olympiavoittaja. Hän oli mukana tanskalais-ruotsalaisessa joukkueessa, joka voitti kultaa Pariisin olympialaisissa 1900.

Aabye kilpaili myös uinnissa, soudussa ja pyöräilyssä. Hän voitti uinnissa Tanskan mestaruuden vuonna 1896.

Aabye oli ammatiltaan toimittaja ja hän työskenteli Politiken-lehdessä vuosina 1892–1935. Hän oli Pariisin olympialaisissa 1900 alun perin toimittajana. Hän tapasi kisoissa maanmiehensä Charles Wincklerin ja Eugen Schmidtin, jotka pyysivät isokokoista Aabyetä mukaan köydenvetokilpailuun.

Lähteet

Tanskalaiset köydenvetäjät
Tanskalaiset uimarit
Tanskalaiset olympiavoittajat
Tanskalaiset toimittajat
Vuonna 1865 syntyneet
Vuonna 1941 kuolleet